Á nə fɔ́ɔ́ bə́bə́lá naa bíbé báfág sílíba ai é vóm báfúbū mvɔ́d, byádzəmǎn kig. 2Ekie yásɔ̄ á sí étēde, ngɔg yanyámi, ǹkɔn wóé ó ńtɔ̄ā ékie. 3Bə́ ngátsídan díbi bə́ ngavun a kələ kwí é vóm wádaŋ edɔ́g nə́ bə́ nɔŋ ngɔg yǎ é sɔlɔ á díbi áwú. 4Bə́ ngáman fág bībé óyǎb é vóm bod bə́ tɔ̄á, məkǒl bəwulu mâkǎd kig kə́ kwī wē, étē ńgɔ́ bándəŋ, bə́ sə́ álī bə́ nə̄ álí, oyǎb ai bod bə́sə. 5É sí bīdí byákad sɔ́, e ngáman ndáman á ńnə̄m étēde hə anə́ é nə ndígán ai ndóan. 6Məkɔ́g yā étēde mə́ bə̄lə́ safîr étē ngɔ́ m̀fuŋ mvɔ́d ó nə́. 7Bibigan ánɔ̌n byâyə̌m kig zěn yǎ étēde, dís éwongo lábə́ yǎ kig dzɔ yēn. 8Tsíd yā mə̄fan yábə̄ yǎ kig dzɔ nyali ai mim̀byɛ̌. Emgbə́m yábə́ kig lod étēde. 9Mod a fudi məkɔ́g mɔ́ á nyɔ́l, a sili miǹkǒl á sí a tádigi á tín á sī. 10Bə́ ngáman túb məzěn á mīńkóm étēde, ńdɔ́ é dzóm ésə̄ é nə́ ai m̀faŋ ḿfí, dís mod á ngáyén dzɔ̄. 11Bə́ hə́le məndím ábōŋ áswé nēn bə́ man hḿ kúligi é dzóm ésə̄ é ngábə́ âsoé éngə̄ngə̄ŋ.